Klas van 2020 in die kollig: Janka Potgieter van Hoërskool Nico Malan | AWSUM School News }
Home›Regional News›Eastern Cape›Klas van 2020 in die kollig: Janka Potgieter van Hoërskool Nico Malan
Klas van 2020 in die kollig: Janka Potgieter van Hoërskool Nico Malan
AWSUM gesels met Janka Potgieter van Hoërskool Nico Malan se eerstespan netbal. Sy speel senter.
Vir 'n persoon soos ek wat so 'n groot passie en liefde vir my sport het, was dit 'n groot verlies en innerlike seer om 'n hele jaar van sport, oefen, wedstryde aanpak en vaardighede verbeter, te verloor.
Ek het die meeste daarna uitgesien om aan die SA skole kampioenskappe deel te neem en saam met my spanmaats die netbaltoere wat daarmee gepaardgaan, aan te pak. Dit was elke jaar vol van die grootste pret, spanbou en uitdagings.
Ons het hierdie jaar een van die sterkste spanne as van te vore en het reeds ons sterkste teenstander, Hoërskool Framesby, gewen in 'n vriendskaplike toernooi wat baie opwinding en positiwiteit vir die seisoen wat voorgelê het, ingehou.
Al 7 meisies in my netbalspan is uitstekende spelers met baie talent wat ongelooflik hard werk. Die publiek mis uit op elke speler se individuele talent asook ons spanwerk.
Om vir Hoerskool Nico Malan se eerste netbalspan te speel is 'n groot eer en nog altyd een van my grootste drome. Toe ek 'n jong netbalspelertjie was, het ek beleef hoe die hele Nico Malan hulle longe uitskree langs elke netbalwedstryd. Wen of verloor, daar is altyd 'n skare wat jou sal ondersteun. Ek speel saam met vriende wat my familie geword het. Elke oefening en wedstryd bou ons onvergeetlike herinneringe en lewenslange vriendskappe.
My beste herinnering op die netbalbaan was toe ons in ons laaste netbalwedstryd vir 2018 met 1 punt tydens ons interskole teen Framesby gewen het. Al die ouers, leerders en ondersteuners het na 'n baie spanningsvolle wedstryd in trane uitbars en mekaar omhels. Die ervaring van ondersteuning en liefde is iets wat ek nooit sal kan beskryf nie.
Hoerskool Nico Malan is 'n skool wat jou altyd sal help om die beste weergawe van jouself uit te bring. Dis 'n plek waar jy enige talent tenvolle kan uitleef. Dis een groot blou-trui familie waar jy altyd geliefd en ondersteun sal word en natuurlik het ons die beste onderwysers wat jou toekoms eerste stel.
Ek fokus op my akademie, om fiks en gesond te bly, om gemotiveerd en positief te bly en dit aan ander oor te dra en om soveel tyd as moontlik saam met my familie deur te bring.
In 2021 gaan ek aan die Universiteit van Stellenbosch B Rek swot waar ek in die koshuis sal bly en vir hulle netbal sal speel.
Aan my mede spanmaats. Ek mis julle. Ek mis ons 'inside jokes' en toere van harde musiek en onophoudelike lagbuie. Ek mis ernstig raak voor 'n netbalwedstryd en die opwinding om deur die tonneltjie te hardloop. Ek mis my netbal-sussies. Maar kom ons probeer om die glas half vol te sien en dankbaar te wees vir al die goeie herinneringe. Dankie vir julle groot insette in my lewe en moet nooit ophou droom en oefen nie. Ek is baie lief vir julle. Onthou Isaiah 41:10 sê: "Do not fear, for I am with you"